ఆంధ్రప్రదేశ్ పట్టణ స్థానిక సంస్థలు

ఆంధ్రప్రదేశ్ రాష్ట్రంలో మొత్తం 121 పట్టణ స్థానికసంస్థలు ఉన్నాయి. ఇందులో 16 నగరపాలక సంస్థలు, 74 పురపాలక సంఘాలు, 31 నగర పంచాయతీలు  ఉన్నాయి. 74 పురపాలక సంఘాలలో 12  సెలెక్షన్ గ్రేడు , 15  గ్రేడు-1,  29  గ్రేడు-2 , 18 గ్రేడు-3 స్థాయిని కలిగి ఉన్నాయి.

చరిత్ర 
2016లో ఆంధ్రప్రదేశ్ రాష్ట్రంలో 16 నగర పాలకసంస్థలు కాక,  నగరపంచాయితీలతో కలుపుకొని 94 పురపాలకసంఘాలు ఉన్నాయి. ఇందులో 4 ఎంపిక, 7 ప్రత్యేక, 12 మొదటి, 25 రెండవ, 23 మూడవ గ్రేడ్ మున్సిపాలిటీలు ఉన్నాయి. ఉమ్మడి గుంటూరు జిల్లాలొ అత్యధికంగా 12 మున్సిపాలిటీలు వుండేవి. ఉమ్మడి విశాఖపట్నం జిల్లాలొ కేవలం రెండు మాత్రమే ఉండేయి. ఇవి అనకాపల్లి, భీమునిపట్టణం. ఇవి తరువాత విశాఖపట్నంలో విలీనమయ్యాయి.

మచిలీపట్నం, శ్రీకాకుళం, విజయనగరం 2015 డిసెంబరు 9న మున్సిపల్ కార్పొరేషన్లుగా ప్రకటించారు. కానీ మచిలీపట్నం, విజయనగరం అప్పటి ఎన్నికయిన పాలకవర్గం  గడువు వరకు మున్సిపాలిటీగా కొనసాగింది.

నగరపాలక సంస్థలు 

రాష్ట్రంలోని మొత్తం 17 నగరపాలక సంస్థలు ఉన్నాయి. మహా విశాఖ నగరపాలక సంస్థ 540 చ.కి (208 చ.మైళ్లు) విస్తీర్ణం కలిగిన అతిపెద్ద నగరపాలక సంస్థగా ఉంది.

నగరపాలక సంస్థల జాబితా

పురపాలక సంఘాలు 

ఆంధ్రప్రదేశ్ లో పురపాలక సంఘాలు 5 రకాలు, వాటి స్థాయి, వాటి సంఖ్య వివరాలు,

సెలెక్షన్ గ్రేడు పురపాలక సంఘం- 11
స్పెషల్ గ్రేడు పురపాలక సంఘం- 7
గ్రేడు - 1 పురపాలక సంఘం- 17
గ్రేడు - 2 పురపాలక సంఘం- 30
గ్రేడు - 3 పురపాలక సంఘం- 18

Source: Statistical Information of ULBs and UDAs

నగరపంచాయితీలు 

ఆంధ్రప్రదేశ్ లో 31 నగరపంచాయితీలున్నాయి. ప్రకాశం జిల్లా లో అత్యధికంగా 5 నగరపంచాయితీలున్నాయి.

ఇవి కూడా చూడండి 
 ఆంధ్రప్రదేశ్‌లోని పట్టణ స్థానిక సంస్థల జాబితా
 ఆంధ్రప్రదేశ్ రాష్ట్ర నగరపాలక సంస్థల జాబితా
 ఆంధ్రప్రదేశ్ నగరాల జాబితా జనాభా ప్రకారం
 తెలంగాణ పురపాలక సంఘాలు
 తెలంగాణలోని పట్టణ స్థానిక సంస్థల జాబితా
 జనావాస శీర్షికల నిర్వచనాలు

మూలాలు

వెలుపలి లంకెలు 

స్థానిక స్వపరిపాలన
ఆంధ్రప్రదేశ్